CELEX: 61962CJ0024
Language: da
Date: 1963-07-04 00:00:00
Title: Domstolens Dom af 4. juli 1963. # Regeringen for Forbundsrepublikken Tyskland mod Kommissionen for Det Europæiske Økonomiske Fællesskab. # Sag 24-62.

DOMSTOLENS DOM
      AF 4. JULI 1963
      
         Forbundsrepublikken Tyskland mod Kommissionen for Det europæiske økonomiske Fællesskab
      
      Sag 24/62
      Processprog: Tysk
      
      Angående:
      Annullation af beslutningen af 11. maj 1962 fra Kommissionen for Det europæiske økonomiske Fællesskab (Abl. af 9. 6. 1962, s. 1368/9; findes ikke på dansk), for så vidt som sagsøgerens begæring om åbning af et toldkontingent på 450000 hektoliter vin til destillation for året 1962 blev afslået ved den nævnte beslutning.
      Domskonklusion :
      Beslutningen af 11. maj 1962 fra Kommissionen for Det europæiske økonomiske Fællesskab (ABl. af 9. 6. 1962, s. 1368/9) annullere i det omfang, der er nedlagt påstand herom.
      Generaladvokatens forslag til afgørelse :
      at beslutningen annulleres.
      Sammendrag
      
               1.
            
            
               Falles toldtarif — undtagelsesbestemmelser — formålet med EØF-traktatens artikel 25
            
         
               2.
            
            
               Falles toldtarif — undtagelsesbestemmelser — Kommissionens skønsbeføjelse
               (EØF-traktaten, artikel 25)
            
         
               3.
            
            
               Institutionernes retsakter — begrundelse — formål
               (EØF-traktaten, artikel 190)
            
         
               4.
            
            
               Institutionernes retsakter — begrundelse — indhold og form
               (EØF-traktaten, artikel 190)
            
         
               1.
            
            
               Artikel 25 giver under visse forudsætninger hjemmel for undtagelser fra de grundlæggende bestemmelser i EØF-traktatens artikler 2, 3 og 9 med det formål at kunne afhjælpe ulemper for en medlemsstats forsyninger, som måtte følge af tilpasningen af de nationale toldsatser til den fælles toldtarifs satser.
            
         
               2.
            
            
               Kommissionens skønsbeføjelse efter artikel 25 må inden for rammerne af de grundlæggende bestemmelser i artiklerne 2 og 3 udøves efter retningslinjerne i traktatens artikel 29.
               Det fremgår såvel af artikel 25's ordlyd som opbygning, at denne beslutning ikke vedtages automatisk.
            
         
               3.
            
            
               Når det i artikel 190 pålægges Kommissionen at begrunde sine retsakter er det ikke alene af formelle grunde, men også for at give parterne mulighed for at forsvare deres rettigheder, Domstolen mulighed for at udøve sin kontrol og medlemsstaterne såvel som alle interesserede borgere mulighed for at få kendskab til, hvordan Kommissionen har anvendt traktaten.
            
         
               4.
            
            
               Som begrundelse for en retsakt er det tilstrækkeligt på en kortfattet måde at angive de væsentlige retlige og faktiske omstændigheder, hvorpå retsakten hviler, når blot det sker i en klar og relevant form.